**Nikolay Kostantinovic Baybakov** (7 mart 1911, Sabunçu, Bakı qəzası – 31 mart 2008, Moskva) — Sovet dövlət xadimi, "Lenin" mükafatı laureatı (1963), Texnika Elmləri Doktoru (1972), SSRİ Dövlət Mükafatları Laureatı (1969), SSRİ-nin fəxri neftçisi (1970), Azərbaycan Neft Sənayeinin müavini (1958-1959), Azərneft Birliyinin rəisi (1959-1962).

Həyatı
------

Nikolay Konstantinoviç Baybakov 6 mart 1911-ci ildə Bakının Sabunçu kəndində neftçi ailəsində anadan olub. 1932-ci ildə "Neft yataqlarının işlənilməsi və istismarı" ixtisası üzrə Qırmızı bayraqlı Azərbaycan neft institutunun neft-mədən fakültəsini bitirərək, Bakı şəhərinin neft mədənlərində işləmişdir. Baybakov N.K. 1937-ci ildən "Leninneft" trestində mədən müdiri, baş mühəndis və müdir işləyib. 1938-ci ildə o yenidən yaradılmış "Şərqneftçıxarma" (Kuybışev ş.) birliyinin rəisi təyin edilir. 1939-cu ildə Yanacaq Sənayesinin Xalq Komissarlığında ölkənin şərq rayonlarında neft hasilatı üzrə Baş İdarə yaradılmışdı və Baybakov N.K. bu Baş İdarənin müdiri vəzifəsinə irəli çəkilmişdi. 1940-cı ildə Yanacaq sənayesi xalq komissarlığının müavini təsdiq edildi. 1944-cü ildə neft sənayesi üzrə xalq kommisarı seçilir. 1955-ci ildə - SSRİ Dövlət Plan Komitəsinin sədri olub. 1956-cı ildə Rusiya Dövlət Plan Komitəsinin sədri, RSFSR Nazirlər Şurası sədrinin birinci müavini olub. 1958-ci ildə Krasnodar Xalq Təsərrüfatı Şurasının rəhbəri olub. 1962-ci ildə - Şimali Qafqaz Xalq Təsərrüfatı Şurasının rəhbəri olub. 1963-cü ildə SSRİ Nazirlər Şurası nəzdində kimya üzrə Dövlət Komitəsinin sədri olub. 1964-cü ildə SSRİ Dövlət Plan Komitəsi nəzdində neft hasilatı sənayesi (neftçıxarma) üzrə Dövlət Komitəsinin rəhbəri olub. 1965-ci ildə Baybakov N.K. SSRİ Dövlət Plan Komitəsinə rəhbərlik edib.

Elmi fəaliyyəti
---------------

Baybakov N.K. neft və qaz yataqlarının işlənilməsi sahəsində tanınmış alimdir.

Baybakov N.K. ölkənin XX əsrinin tarixinə böyük dövlət xadimi, neftçi, iqtisadçı mütəxəssis kimi daxil olmuşdur. SovİKP-nın altı qurultayında Partiya MK-nin üzvü seçilmiş, yeddi çağırışda SSRİ Ali Sovetinin deputatı olmuşdu. Baybakov N.K. 200-dən artıq elmi məqalənin və bir sıra monoqrafiyaların müəllifidir.

Baybakov N.K. Sosialist əməyi qəhrəmanı, Lenin mükafatı laureatıdır. O SSRİ EA-nın fəxri akademiki, fəxri titul və adların sahibidir. 6 dəfə Lenin ordeni, iki dəfə Qırmızı Əmək Bayrağı ordeni, "Oktyabr inqilabı" ordeni, Azərbaycanın "İstiqlal" ordeni ilə, həmçinin SSR-nin və xarici dövlətlərin bir çox medalları ilə təltif olunmuşdur. Onun adı teploxoda verilmişdir.

31 mart 2008-ci ildə vəfat edib.

Xatirəsi
--------

2017-ci ildə Sabunçu rayonu 67 nömrəli tam orta məktəbin ərazisində Nikolay Baybakovun büstü qoyulmuşdur.

Filmoqrafiya
------------

1. EKSPO-75 (film, 1975)

İstinadlar
----------

1. 1 2 3  Başqırdıstan Ensiklopediyası (rus.). Башкирская энциклопедия, 2005. 4344 с. ISBN 978-5-88185-053-1
2. 1 2  .
3. 1 2  Nikolai K. Baibakow // Munzinger Personen (alm.).
4. 1 2  *Deutsche Nationalbibliothek* Record #11874593X // Ümumi tənzimləmə nəzarəti (GND) (alm.). 2012—2016.
5. ↑  *CBC.* "Nikolay Baybakovun büstü qoyulub" (az.). Youtube.com. 07.03.2017. 2023-08-05 tarixində arxivləşdirilib. İstifadə tarixi: 2017-03-07.

Xarici keçidlər
---------------

|  |  |
| --- | --- |
|  Bu şablona bax   Tematik saytlar | Ölkənin qəhrəmanları |
| Lüğətlər və ensiklopediyalar | Böyük rus · Prabook |
| Şəcərə və nekropolistika | Find a Grave |
| 

| Normativ yoxlama |
| --- |
| BIBSYS: 90160113 · BNF: 12945230h · GND: 11874593X · ISNI: 0000000110471410 · LCCN: n82009921 · LNB: 000117831 · NDL: 00519734 · NKC: js20020805348 · NTA: 072790725 · NUKAT: n2005124056 · LIBRIS: 210018 · SUDOC: 110553179 · VIAF: 27038605 · WorldCat VIAF: 27038605 |

 |